
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 118 

19 Φεβρουάριου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 
«Ανεμόμυλος» Δ.Δ. Φοινικούντας Δήμου Μεθώνης 


Ν. Μεσσηνίας». 1 

Κήρυξη ως αναδασωτέας εκτάσεως εμβαδού 378 
στρεμμάτων στη θέση «Κόλες -Ξεριζωμένο» περιο¬ 
χής Ραζάτωντης περιφέρειας Δήμου Αργοστολιού 

Ν. Κεφαλληνίας. 2 

Κήρυξη ως αναδασωτέας εκτάσεως εμβαδού δεκαεν¬ 
νέα στρεμμάτων και εξακοσίων εικοσιπέντε τετρα¬ 
γωνικών μέτρων (19,625 στρ.) στη θέση «Πλάκες - 
Βούνος» περιοχής Μαρκόπουλο της περιφέρειας 
Δήμου Ελειού Πρόνων» Ν. Κεφαλληνίας. 3 


ΑΠΟΦΑΣΕΙ Σ 

Αριθ. 1004082/430/Β0010 (1) 

Καθορισμός ορίων αιγιαλού και παραλίας στη θέση «Ανε¬ 
μόμυλος» Δ.Δ. Φοινικούντας Δήμου Μεθώνης Ν. Μεσ¬ 
σηνίας». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/1988 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ259τ.Α’/ 
1988), όπως τροποποιήθηκε και ισχύει. 

2. Τις διατάξεις του άρθρου ΙΟΟτου Π.Δ. 284/88 (Φ.Ε.Κ. 
128/14.6.88 Τεύχος Δ), περί Οργανισμού του Υπουργείου 
Οικονομικών. 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κ.λ.π. (ΦΕΚΘΟτ.Α'), όπως τρο¬ 
ποποιήθηκε και ισχύει. 

4. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90τ.Α’), με το ο¬ 
ποίο καταργήθηκαν οι θέσεις των Περιφερειακών Διευθυ¬ 
ντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Το τέταρτο εδάφιο της παρ. 2του άρθρου 1 καιτην& 
6 του ιδίου άρθρου του Ν. 2503/1997 «Διοίκηση Οργάνω¬ 


ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις», (ΦΕΚ 107 
τ.Α'), σύμφωνα με τις οποίες οι Περιφερειακές Υπηρεσίες 
του Υπουργείου Οικονομικών, που συγκροτούσαντην Πε¬ 
ριφερειακή Διοίκηση του Νομού ή Νομαρχίας, δεν υπή- 
χθησαν στην ενιαία οργανική μονάδα της Περιφέρειας, 
ούτε καταργήθηκαν, αλλά αποτελούν από 1.9.1997 Υπη¬ 
ρεσίες του Υπουργείου Οικονομικών. 

6. Το υπ’ αριθ. 28979/31.7.97 έγγραφο της Δ/νσης Δι¬ 
οίκησης του Υπ. Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γε¬ 
νικού Γραμματέα της Περιφέρειας σε θέματα Υπηρε¬ 
σιών του Υπ. Οικονομικών μεταφέρονται από 1.9.1997 
στον Υπουργό Οικονομικών. 

7. Την υπ’ αριθ. 1039386/441/Α0006/21.4.2000 (ΦΕΚ 
571/τ.Β'/21.4.2000) κοινή Απόφαση του Πρωθυπουρ¬ 
γού και Υπουργού Οικονομικών «περί ανάθεσης αρμο¬ 
διοτήτων του Υπουργού Οικονομικών στους Υφυπουρ¬ 
γούς». 

8. Την υπ’ αριθ. Πρωτ. 1043053/483/Α0006/9.5.2000 
(ΦΕΚ 522 τ.Β'/10.5.2000 Απόφαση του Υπουργού Οικονο¬ 
μικών «Περί μεταβίβασης αρμοδιοτήτων του Υφυπουρ¬ 
γού Οικονομικών στους Γενικό Γραμματέα, Γενικούς Δι¬ 
ευθυντές κλπ. του Υπουργείου Οικονομικών». 

9. Τις διατάξεις των άρθρων 1 μέχρι και 7 του Α. Ν. 2344/ 
1940 «περί αιγιαλού και παραλίας», όπως τροποποιήθη¬ 
καν και συμπληρώθηκαν με τις διατάξεις: α) του άρθρου 
13 του Ν. 1078/1980 και β)του άρθρου 23 του Ν. 1337/ 
1983. 

10. Την από 22.1.1998 έκθεση της κατά το άρθρο 100 
του Π.Δ. 284/1988 αρμόδιας επιτροπής, για τον καθορι¬ 
σμό ορίων αιγιαλού και παραλίας, με την οποία διεπίστω- 
σε τα όρια του αιγιαλού και καθόρισε τα όρια της παρα¬ 
λίας στην περιοχή «Ανεμόμυλος» Φοινικούντας Δήμου 
Μεθώνης Ν. Μεσσηνίας. 

11. Το από τον μήνα Οκτώβριο 1997, τοπογραφικό διά¬ 
γραμμα δύο (2) πινακίδων, του Τοπογράφου Μηχανικού 
Μηνά Λιόκουρα, κλίμακας 1/500, το οποίο συνοδεύει την 
από 22.1.1998 έκθεση και το οποίο έχει ελεχθεί από την 
Τοπογράφο Μηχανικό της ΤΥΔΚ Μεσσηνίας Χριστίνα Λυ- 
κουργιάτην 21.11.1997 και έχει θεωρηθεί μεταγενέστερα 
από τον Προϊστάμενο της ΤΥΔΚ Μεσσηνίας, κατά τις δια¬ 
τάξεις του άρθρου 20 του Ν. 719/1977, όπως αυτές ισχύ¬ 
ουν σήμερα. 
































1108 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


12. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 544.5/755/98/Σχ.1207/ 
28.8.1998 έγγραφο του, αποφασίζουμε: 

Την επικύρωση της από 22.1.1998 έκθεσης της επιτρο¬ 
πής του άρθρου 100 του Π.Δ. 284/1988, για τον καθορι¬ 
σμό ορίων αιγιαλού και παραλίας στην περιοχή «Ανεμό¬ 
μυλος» Φοινικούντος Ν. Μεσσηνίας, καθώς και του από 
τον μήνα Οκτώβριο 1997 διαγράμματος δύο (2) πινακί¬ 
δων, κλίμακας 1:500, του Τοπογράφου Μηχανικού Μηνά 
Λιόκουρα, το οποίο ήλεγξετην 21.11.1997 η Τοπογράφος 
Μηχανικός της ΤΥΔΚ Μεσσηνίας Χριστίνα Λυκουργιά, θε¬ 
ώρησε μεταγενέστερα ο Προϊστάμενος της αυτής Υπη¬ 
ρεσίας και συνοδεύει την έκθεση και επί του οποίου, η εν 
λόγω επιτροπή, με κόκκινη πολυγωνική γραμμή 
Α1 ,Α2,Α3,Α4, Α5, Α6.Α7, Α8 οκτώ (8) συνολικά σημείων εξ 
αυτών το μεν τμήμα Α1-Α2 αποτελεί εξ αρχής καθορισμό, 
το δε τμήμα Α2-Α8 καθορίζεται και πάλιν σύμφωνα με τον 
ήδη γενόμενο καθορισμό δυνάμει της Απόφασης Ν. 
239/1976 του Νομάρχη Μεσσηνίας, δεδομένων των δια¬ 
τάξεων του άρθρου 4 του Α.Ν. 2344/40. 

Την δημιουργία ζώνης παραλίας ανάντη της γραμμής 
αιγιαλού και σε συνέχεια αυτής καθοριζόμενη με κίτρινη 
πολυγωνική γραμμή Π 1,Π2, Π3,Π4,Π5,Π6,Π7, Πδοκτώ (8) 
συνολικά σημείων κατά τρόπο που να δημιουργείται ζώνη 
παραλίας πλάτους δέκα μέτρων. 

Η παρούσα απόφαση μαζί με τα προαναφερόμενα έκ¬ 
θεση και διάγραμμα να δημοσιευθούν στην Εφημερίδα 
της Κυβερνήσεως. 

Αθήνα, 24 Οκτωβρίου 2000 

Με εντολή Υπουργού 
Ο Γενικός Διευθυντής 
Δημ. Περιουσίας & Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΚΑΙ ΠΑΡΑΛΙΑΣ 

εντός διοικητικών ορίων κοινότητας Φοινικούντας, 
στην περιοχή Ανεμόμυλος 

Η κάτωθι υπογεγραμμένη επιτροπή, αρμοδία για το δι¬ 
οικητικό καθορισμό ορίων αιγιαλού και παραλίας, αποτε- 
λούμενη από τους: 

1. Ηλιόπουλο Γεώργιο, Φοροτεχνικό ΠΕ, Προϊστάμενο 
της Κτηματικής Υπηρεσίας Ν. Μεσσηνίας. 

2. Βλάχο Γεώργιο, Τοπογράφο Μηχανικό, υπάλληλο 
της Κτηματικής Υπηρεσίας Ν. Μεσσηνίας. 

3. Νικητάκη Σπυρίδωνα, Υποπλοίαρχο Λ.Σ., υπολιμε- 
νάρχη Πυλού, κωλυομένου του Λιμενάρχη. 

Μετέβη σήμερα, 22.1.1998, ημέρα της εβδομάδας Πέ¬ 
μπτη στην κοινότητα Φοινικούντας, εκτός του οικισμού 
αυτής και εντός διοικητικών της ορίων, κατά το δυτικό μέ¬ 
ρος, προ ιδιοκτησιών Ρομπάκη και Τσώνη προς διενέρ¬ 
γεια αυτοψίας με σκοπό τον καθορισμό των ορίων αιγια- 
λού και παραλίας. 

Αφού έλαβε υπόψη. 

α].Τις διατάξεις του Α.Ν. 2344/1940 περί αιγιαλού και 
παραλίας. 


β]. Τις διατάξεις του άρθρου 23 του Ν. 1337/1983. 
γ].Τις διατάξεις του άρθρου 13τουΝ. 1078/1980. 
δ]. Το άρθρο 100 του Π.Δ. 284/1988. 
ε]. Το από Οκτωβρίου 1997 τοπογραφικό διάγραμμα, το 
οποίο συνέταξε ο Τοπογράφος Μηχανικός Μηνάς Λιό- 
κουρας και θεώρησε η Τ.Υ.Δ.Κ. Ν. Μεσσηνίας την 
21.11.1997, αποτελείται από δύο πινακίδες, είναι δε κλί¬ 
μακας 1:500. 

στ]. Την περί αιγιαλού και παραλίας δικαστική και διοι¬ 
κητική νομολογία, καθ’ ην έκταση είναι γνωστές στην επι¬ 
τροπή. 

ζ]. Την εκ της αυτοψίας σχηματισθείσα αντίληψη περί 
του εύρουςτου διαβρεχομένου χερσαίου χώρου, κατά τις 
μέγιστες πλην συνήθεις αναβάσεις των κυματισμών. 

η]. Τη μορφολογία της περιοχής, ως επίσης και την κα¬ 
τάσταση της ακτής. 

θ]. Το εύρος, της προ της υπό οριοχάραξη ακτής, ανοι¬ 
κτής θαλάσσης. 

ι]. Το γεγονός ότι, η υφισταμένη ανάντη της διαπιστω- 
θείσης οριογραμμής αιγιαλού πραγματική κατά¬ 
σταση,δεν εξυπηρετεί επαρκώς τους σκοπούς του άρ¬ 
θρου 7 παρ.1 του Α.Ν. 2344/1940. 

ια]. Το γεγονός ότι κατά το μεγαλύτερο τμήμα της πε¬ 
ριοχής , έχουν μεν καθοριστεί διοικητικά αιγιαλός και 
παραλία δυνάμει της υπ’ αριθμό Ν. 239/1976 Απόφασης 
του Νομάρχη Μεσσηνίας (ΦΕΚ 385 Δ'/19.11.1976) στο 
από Νοεμβρίου 1973 τοπογραφικό διάγραμμα του Πο¬ 
λιτικού Μηχανικού Γεωργίου Αγγελόπουλου , όμως πα¬ 
ραμένει εκτός καθορισμού μικρό τμήμα 65,00 περίπου 
μέτρων δυτικά της κατά τα ανωτέρω οριοχάραξης, μέ¬ 
χρι κορυφής αιγιαλού Κ5 που καθορίστηκε δυνάμει της 
Απόφασης Ν. 73/1991 του Νομάρχη Μεσσηνίας (ΦΕΚ 
723 Δ'/ 24.10.1991). Εκ παραλλήλου η σημερινή πραγμα¬ 
τική κατάσταση της προ της ακτής έχει μεταβληθεί, ενώ 
το ισχύον διάγραμμα δεν παρέχει ικανά τοποσταθερά για 
την ανά πάσα στιγμή ευχερή επί του εδάφους εφαρμογή 
του. 

ΑΠΟΦΑΣΙΖΕΙ 

Ιον. Τον επί του διαγράμματος καθορισμό της γραμμής 
του αιγιαλού, με κόκκινη πολυγωνική γραμμή Α1, Α2, Α3, 
Α4, Α5, Α6, Α7, Α8, οκτώ (8) συνολικά σημείων. Εξ αυτών 
το μεν τμήμα Α1-Α2, αποτελεί εξ αρχής καθορισμό, το δε 
τμήμα Α2-Α8 καθορίζεται και πάλιν σύμφωνα με τον ήδη 
γενόμενο καθορισμό δυνάμει της Απόφασης Ν. 239/1976 
του Νομάρχη Μεσσηνίας, δεδομένων των διατάξεων του 
άρθρου 4 του Α.Ν. 2344/1940. 

2ον.Την δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π1, Π2, Π3, Π4, Π5, Π6, Π7, Π8, 
οκτώ (8) συνολικά σημείων, κατά τρόπο που να δημιουρ- 
γείται ζώνη παραλίας πλάτους δέκα μέτρων. 

Η ΕΠΙΤΡΟΠΗ 

1. ΓΕΩΡΓΙΟΣ ΗΛΙΟΠΟΥΛΟΣ, 

Φορ/κος ΠΕ/Εισ. Α. 

2. ΓΕΩΡΓΙΟΣ ΒΛΑΧΟΣ, 

Τοπογράφος - Μηχανικός 

3. ΣΠΥΡΙΔΩΝ ΝΙΚΗΤΑΚΗΣ 
Υποπ/ρχος Λ.Σ. 

Αριθ. 70 (2) 

Κήρυξη ως αναδασωτέας εκτάσεως εμβαδού 378 στρεμ¬ 
μάτων στη θέση «Κόλες -Ξεριζωμένο» περιοχής Ραζά- 
των της περιφέρειας Δήμου Αργοστολιού Ν. Κεφαλ¬ 
ληνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1) Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2) Τις διατάξεις του άρθρου 117 παρ. 3 του Συντάγμα¬ 
τος. 

3) Τις διατάξεις του Ν. 998/79»περί προστασίαςτων δα¬ 
σών και δασικών εν γένει εκτάσεων της χώρας και συγκε¬ 
κριμένα. 

α) Του άρθρου 38 παρ.1 
β) Του άρθρου 41 παρ. 1 

4) Τις διατάξεις του Υπουργείου Γεωργίας αριθμ. 
α) 160417/1180/8.7.1980 καιβ) 182447/3049/24.9.1980. 

5) Τον Ν. 2218/13.6.1994 «Περί ίδρυσης Νομαρχιακής 
Αυτοδιοίκησης, τροποποποίησης διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις» όπως τροποποιήθηκε μεταγενέστερα με τον Ν. 
2240/16.9.94. 

6) Τον Ν. 2503/30.5.97 «Δοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

7) Την αναφορά της Δ/νσης Δασών Κεφαλληνίας με 


αριθμ. 5265/27.11.2000 με την οποίαπροτείνεταιη κή¬ 
ρυξη ως αναδασωτέας, της αναφερόμενης στο θέμα ε¬ 
κτάσεως, αποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με φυσική αναγέννηση, το δά¬ 
σος και την δασική έκταση που κάηκε στις 5.7.2000, εμ¬ 
βαδού τριακοσίων εβδομήντα οκτώ στρεμμάτων (378 
στρ.), που βρίσκεται στη θέση «Κόλες -Ξεριζωμένο» πε¬ 
ριοχής Ραζάτων της περιφέρειας Δήμου Αργοστολιού και 
προσδιορίζεται από τα στοιχεία 1-2-3-4-5-6-7-8-9-10-11- 
12-13-14-15-16-17-18-1 όπως φαίνονται στο συνημμένο 
απόσπασμα χάρτη κλίμακας 1/20.000 ο οποίος αποτελεί 
αναπόσπαστο μέρος της αποφάσεως αυτής και ορίζεται 
ως εξής: 

Ανατολικά: με δασική και μη δασική έκταση. 

Δυτικά: με δασική και μη δασική έκταση και αγροτικό 
δρόμο. 

Βόρεια: με Εθνική οδό Αργοστολίου-Σάμης. 

Νότια: με δασική και μη δασική έκταση. 

Εξαιρούνται της παραπάνω εκτάσεως οι ανέκαθεν μη 
δασικές εκτάσεις, οι οποίες βρίσκονται εντός της καμέ¬ 
νης έκτασης και θα διαπιστώνονται κατόπιν αυτοψίας και 
έκθεσης φωτοερμηνείας αεροφωτογραφιώνπροηγουμέ- 
νων ετών, εμβαδού 539 στρεμμάτων. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κέρκυρα, 4 Ιανουάριου 2001 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 69 (3) 

Κήρυξη ως αναδασωτέας εκτάσεως εμβαδού δεκαεννέα 
στρεμμάτων και εξακοσίων εικοσιπέντε τετραγωνικών 
μέτρων (19,625 στρ.) στη θέση «Πλάκες -Βούνος» πε¬ 
ριοχής Μαρκόπουλο της περιφέρειας Δήμου Ελειού 
Πρόνων Ν. Κεφαλληνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

1) Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2) Τις διατάξεις του άρθρου 117 παρ. 3του Συντάγματος. 

3) Τις διατάξεις του Ν. 998/79 «περί προστασίας των δα¬ 
σών και δασικών εν γένει εκτάσεων της χώρας» και συ¬ 
γκεκριμένα. 

α) Του άρθρου 38 παρ. 1. 

β) Του άρθρου 41 παρ. 1. 

4) Τις διατάξεις ταυ Υπουργείου Γεωργίας αριθμ α) 
160417/1180/8.7.1980 και β) 182447/3049/24.9.1980. 

5) Τον Ν. 2218/13.6.1994 «Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» όπως τροποποιήθηκε μεταγενέστερα με τον Ν. 
2240/16.9.94. 

6) Τον Ν. 2503/30.5.97 «Δοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 


7) Την αναφορά της Δ/νσης Δασών Κεφαλληνίας με 
αριθμ. 5418/6.12.2000 με την οποία προτείνεται η κή¬ 
ρυξη ως αναδασωτέας, της αναφερόμενης στο θέμα 
εκτάσεως, αποφασίζουμε: 

Κηρύσσουμε αναδασωτέα, με σκοπό να επανελθεί στην 
προτέρατης κατάσταση, με φυσική αναγέννηση, την δα¬ 
σική έκταση που κάηκε στις 26.8,2000, εμβαδού δεκαεν¬ 
νέα στρεμμάτων και εξακοσίων εικοσιπέντε τετραγωνι¬ 
κών μέτρων (19,625 στρ.) και προσδιορίζεται από τα στοι¬ 
χεία Α-Β-Γ-Δ-Ε-Ζ-Α όπως φαίνονται στο συνημμένο 
απόσπασμα χάρτη Γ.Υ.Σ κλίμακας 1/5.000 ο οποίος απο¬ 
τελεί αναπόσπαστο μέρος της αποφάσεως αυτής και ορί¬ 
ζεται ως εξής: 

Ανατολικά: με δασική έκταση. 

Δυτικά: με δασική έκταση. 

Βόρεια: με δασική έκταση και αγροτικό δρόμο. 

Νότια: με τον επαρχιακό δρόμο Αργοστολιού -Πόρου. 

Εξαιρείται της παραπάνω έκτασης η με στοιχεία 1-2-3-1 
δασική έκταση,η οποία έχει κηρυχθεί αναδασωτέα με την 
αριθ. 5139/Π.Ε./98 Απόφαση Περιφέρειας Ιόνιων Νησιών. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κέρκυρα, 4 Ιανουάριου 2001 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

